KOMISIJOS REGLAMENTAS (EB) Nr. 1355/2004
2004 m. liepos 26 d.
nustatantis, kokia dalimi galima patenkinti paraiškas gyvų galvijų, kurių svoris yra nuo 80 iki 300 kilogramų, importo licencijoms gauti 2004 m. liepos mėn., pateiktas remiantis tarifine kvota, nustatyta Reglamente (EB) Nr. 1204/2004
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 16 d. Komisijos reglamentą (EB) Nr. 1247/1999 dėl bendro galvijienos rinkos organizavimo (1),
atsižvelgdama į 2004 m. birželio 29 d. Komisijos reglamentą (EB) Nr. 1204/2004, atidarantį tarifų kvotas gyviems galvijams, kurių svoris yra nuo 80 iki 300 kilogramų ir kurių kilmės šalis yra Bulgarija arba Rumunija (nuo 2004 m. liepos 1 d. iki 2005 m. birželio 30 d.) (2), ir ypač į jo 4 straipsnio 2 dalį,
kadangi:
(1)
Reglamento (EB) Nr. 1204/2004 1 straipsnio 3 dalies a punkte nustatytas gyvų galvijų, kurių masė yra nuo 80 iki 300 kilogramų ir kurių kilmės šalys yra Bulgarija ir Rumunija, vienetų skaičius, kuris tam tikromis sąlygomis gali būti importuotas nuo 2004 m. liepos 1 d. iki 2004 m. gruodžio 31 d.
(2)
Kiekiai, dėl kurių buvo pateiktos paraiškos gauti importo licencijas 2004 m. liepos mėn., yra didesni už galimus kiekius. Todėl, laikantis Reglamento (EB) Nr. 1204/2004 4 straipsnio 2 dalies nuostatų, reikia nustatyti vieningą prašomų kiekių mažinimo koeficientą,
PRIĖMĖ ŠĮ REGLAMENTĄ:
1 straipsnis
Kiekviena paraiška importo licencijoms gauti, pateikta laikantis Reglamento (EB) Nr. 1204/2004 3 straipsnio 3 dalies nuostatų, patenkinama ne daugiau kaip 3,1833 % prašomo kiekio.
2 straipsnis
Šis reglamentas įsigalioja 2004 m. liepos 27 d.
Visas šis reglamentas yra privalomas ir tiesiogiai taikomas visose valstybėse narėse.
Priimta Briuselyje, 2004 m. liepos 26 d.